ΓΡΑΠΤΗ ΕΡΩΤΗΣΗ E-0919/01

υποβολή: Rosa Dez Gonzlez (PSE) και Mara Sornosa Martnez (PSE) προς την Επιτροπή

(28 Μαρτίου 2001)

Θέμα: Εφαρμογή του παραρτήματος της απόφασης 647/96 (καταπολέμηση των διακρίσεων σε βάρος ατόμων που έχουν προσβληθεί από AIDS) στην Ισπανία

Μέσω νομοθετικής πράξης που εξέδωσε το Μάρτιο του προηγούμενου έτους, η ισπανική κυβέρνηση καθόρισε αυστηρότερους όρους για την αναγνώριση καθεστώτος αναπηρίας σε άτομα που έχουν προσβληθεί από AIDS, με αποτέλεσμα να χάσουν τα συνταξιοδοτικά τους δικαιώματα περισσότερα από 100 από τα 11 000 άτομα με θετική οροαντίδραση που τα είχαν κατοχυρώσει.

Πριν από την έναρξη ισχύος του εν λόγω διατάγματος, η αναπηρία λόγω της προσβολής από AIDS αναγνωριζόταν μόνο σύμφωνα με τον αριθμό των κυττάρων CD4 στο ανοσοποιητικό σύστημα και τα σημεία φλεγμονών των ασθενών. Από το Μάρτιο του προηγούμενου έτους λαμβάνονται επίσηςπόψη άλλοι παράγοντες και, ιδίως, ο αριθμός των εισαγωγών σε νοσοκομεία. Έως την εμφάνιση φαρμάκων με ρετροϊούς, ο αριθμός των κυττάρων CD4 μειώνονταν σε σπάνιες περιπτώσεις και, για το λόγο αυτό, διατηρούνταν ο ίδιος βαθμός αναπηρίας και δεν μεταβαλλόταν η κατάσταση ανικανότητας του ασθενούς και, συνεπώς, του αναγνωρίζονταν συνταξιοδοτικά δικαιώματα(1).

Κατά την κρίση της Ένωσης Apoyo Positivo που παρέχειπηρεσίες στα θιγόμενα άτομα, το γεγονός ότι μεταβάλλονται τα κριτήρια για την αναγνώριση της αναπηρίας και απαιτείται ένας ελάχιστος αριθμός εισαγωγών σ ε νοσοκομεία το χρόνο οφείλεται στους αυστηρότερους όρους για τη χορηγία σύνταξης ύψους 40 000 πεσέτες, που αποτελεί το μόνο έσοδο για πολλούς ασθενείς που έχουν προσβληθεί από AIDS.

Λαμβάνονταςπόψη ότι η απόφαση 647/96/CE(2) για τη θέσπιση κοινοτικού προγράμματος δράσης σχετικά με την πρόληψη του AIDS και ορισμένων άλλων μεταδοτικών νόσων - η οποία αποτελεί επί του παρόντος αντικείμενο αναθεώρησης - περιλαμβάνει στους στόχους της την αρωγή στους προσβληθέντες από τον HIV/AIDS και την καταπολέμηση των διακρίσεων (άρθρο 1.3δ), και ειδικότερα στα παραρτήματά της εξάλειψη οποιασδήποτε διάκρισης εις βάρος τους.

- Δεν πιστεύει η Επιτροπή ότι τα μέτρα πουιοθετούνται στο νέο διάταγμα που έχει θεσπίσει η ισπανική κυβέρνηση αντιβαίνουν στο περιεχόμενο της απόφασης 647/96/ΕΚ;

- Προτίθεται η Επιτροπή να απευθυνθεί στις ισπανικές αρχές προκειμένου να ασχοληθεί συγκεκριμένα με τη μεταβολή των κριτηρίων για τη χορήγηση επιδομάτων στους συμπολίτες μας με θετική οροαντίδραση;

(1) Σύμφωνα με τις ισχύουσες διατάξεις, οι ασθενείς με λιγότερα από 200 CD4 κύτταρα (κατηγορία C3) παρουσιάζουν αναπηρία κατά 65 % και, συνεπώς, δικαιούνται να συνταξιοδοτηθούν. Αντίθετα, οι ασθενείς με περισσότερα από 500 CD4 κύτταρα (κατηγορία C1) δεν δικαιούνται να συνταξιοδοτηθούν.

(2) ΕΕ L 95 της 16.4.1996, σελ. 16.

Απάντηση του κ. Byrne εξ ονόματος της Επιτροπής

(30 Μαΐου 2001)

Η απόφαση αριθ. 647/96/ΕΚ του Ευρωπαϊκού Κοινοβουλίου και του Συμβουλίου της 29ης Μαρτίου 1996, για τη θέσπιση κοινοτικού προγράμματος δράσης σχετικά με την πρόληψη του AIDS και ορισμένων άλλων μεταδοτικών νόσων εντός του πλαισίου δράσης στον τομέα της δημόσιαςγείας (1996 έως 2000)(1), ενθαρρύνει και προωθεί δραστηριότητες που αποσκοπούν στην αποφυγή των διακρίσεων κατά ατόμων πουποφέρουν από το σύνδρομο κεκτημένης ανοσολογικής ανεπάρκειας (AIDS).

Αντίστοιχα, η Επιτροπήποστηρίζει σχετικά σχέδια σ' αυτόν τον τομέα παρέχοντας μια ευρωπαϊκή προστιθέμενη αξία. Αφετέρου, η θεραπεία και τα κριτήρια αναγνώρισης της ανικανότητας που οφείλεται σε οποιαδήποτε νόσο διευθετούνται σε εθνικό επίπεδο.

Κατά συνέπεια, η απόφαση της ισπανικής κυβέρνησης να αλλάξει τα κριτήρια αναγνώρισης της ανικανότητας και να συμπεριλάβει την απαίτηση ενός ελάχιστου αριθμού εισόδων στο νοσοκομείο κατ' έτος δεν αντιβαίνει στις διατάξεις της απόφασης αριθ. 647/96/ΕΚ. Επομένως, η Επιτροπή δεν προτίθεται να έλθει σε επαφή με τις ισπανικές αρχές με σκοπό την εξέταση αυτού του ειδικού θέματος.

(1) ΕΕ L 95 της 16.4.1996.